TSE มีรายได้จากการจำหน่ายไฟฟ้าหนุนกำไร Q1/58 โตเกือบ 2 เท่าตัว
TSE ปลื้ม กำไร Q1/58 โตเกือบ 2 เท่า มาที่ 140.43 ลบ. หลังแจ้งมีโรงไฟฟ้าที่จำหน่ายไฟเข้าระบบเชิงพาณิชย์เพิ่มเป็น 10 แห่งจากเดิม 5 แห่ง
12 พ.ค. 2558

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 140.43 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 152% จากช่วงเดียวกันของปีก่อนที่มีกำไรสุทธิ 55.83 ล้านบาท หรือมีกำไรสุทธิ 0.05 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากการเพิ่มขึ้นของโรงไฟฟ้าที่จำหน่ายไฟฟ้าเข้าระบบเชิงพาณิชย์ของโรงไฟฟ้าพลังงานแสงอาทิตย์ (PV Farm) จาก 5 โรง ในช่วงต้นปี 57 เป็น 10 โรง ในช่วงต้นปี 58 ซึ่งมีการรับรู้กำไรของโครงการดังกล่าวตามวิธีส่วนได้เสียในรูปแบบของส่วนแบ่งกำไรจากกิจการที่ควบคุมร่วมกัน และกำไรที่เพิ่มขึ้นจากโครงการโรงไฟฟ้าของกลุ่มรูฟทอปที่มีการจำหน่ายไฟฟ้าเข้าระบบเชิงพาณิชย์เพิ่มขึ้น
 